Ich, Fridrich Efinger, schult̄h ze Brugg, tuͦn kunt und vˀgich offenlich menlichm̄ mit urkùnd diss briefes, dz ich in namen und anstat der hochgebornen, durlùchtigen fùrsten,
miner gnediger heˀrschaft, der herzogen von Oͤstˀrich, offenlich da selbes ze Brugg in der statt ze gerichte sass an offner, frigˀ straͧsse des jares und tages, so hienach staͧt
geschriben. und kam da fùr mich in offen, vˀbannen gerichte der from, veste ritter her Hannman von Rinach, fro Wrsula von Honburg, sin eliche husfrow, mit Contzman
Agstein, burgˀn ze Brugg, irem rechtem, wissenthaftem vogt, der ir oͧch mit gericht und urteil also umb diss nachgeschribn̄ sache ze vogt gebn̄ und urteilet ward, won sich der
selb min heˀr, her Hannman, der selbn̄ vogtye mit gericht und urteile voˀmals in min hande umb disi gegenwùrtige sache erzigen und uffgebn̄ hatt, ✳ ✳ und staltent sich mit ir
fùrsprechn̄ ze einem teile, und der bescheidn̄ Achatius Esel, ze disen ziten hofmeister der erwirdigen, geistlichen miner gnedigˀ frowen ze Kùngsfelt, Sant Claͧren ordn̄,
in Constantzer bistum gelegen, ze handn̄ und anstat der selbn̄ minˀ frowen und ir nachkomen zem andˀn teile, mit fùrsprechn̄. offnetent die voˀgñt₎ von Rinach und sunder die
jetzgñt min frow mit sunder gunst, willen und raͧte des obgeschribnen ires vogtes und oͧch mit fùrsprechn̄ wolbedacht, gesund lips, sinnen und muͦtes, wie dz si fùr sich und alle
ir erbn̄ den voˀgñt₎ clostˀfrowen ze handn̄ aller ir nachkomen durch der sunder gnad und frùntschaft, so si inen getaͧn und erzoͤgt hettint, dz si Kùngundn̄, ir elichn̄ tochter,
da selbz ze Kùngsfelt durch got und umb singen und lesen ze klostˀfrowen ingenomen und enpfangen hettint, frilich und muͦttwillenklich gebn̄, schaffen und machn̄ woͤltint zweintzig
stuk korn geltz ewiges zinses uff und ab den nachgeschribn̄ ir guͤottˀ, die si hettint, geleg₎ ze Hallwil im twing, die fry, lidig eigen werint mit der bescheidenheit, dz die obgñt₎
min frowen ze Kùngsfelt und ir nachkomen die zinse uff den guͤoter jerlich habn̄, nutzen und niessen soͤltent fùr diss hin jemˀ ewenklich, frilich, fridlich und ruͤwenklich, aͧn alle sumung
und wideˀrede ze besitzen, ze besetzende und ze entsetzende als ander ir eigni guͤotˀ ungefarlich. it̄ Hans Hoͤnsten vō Hallwile buwet den hof ze Hallwile, da von git er jerlich ze sant Maˀtis
tag ze zinse zechen mùt kernen und fùnf malter haber. it̄ Heinrich Hoͤnstein, Uͦlrichs Hoͤnsten, seligen, sun, buwet Uͦlrichs zem Este Guͦt ze Hallwil, da von git er jerlich ze sant Martis tag
fier mùt kernen, ein malter haber, zwoͤi herbst huͤonre, ein fasnacht huͤn und drisig eigˀ. uff den jetzgñt₎ guͤotˀ und oͧch andˀn guͤotˀ der voˀgñt₎ minˀ frowen Ursulen ir morgengab gesetzet und
geordnet wˀe, nach ir briefen lut und sage, als si vˀgach in gerichte. und satztent da uff rechte, wie si dz tuͦn und bringen soͤltent ze handn̄ des voˀgñt₎ convētz, dz si nun und eweklichen
daran habent wˀent. harumb fragt ich, obgeschribnˀ richter, rechtes. do gab gesamnet urteil einhellenklich uff den eide, dz sich die obgñt₎ von Rinach der voˀgñt₎ stuken uff den
obgñt₎ guͤotˀn erzichen soͤltent und sunder die obgñt fro Ursula mit dem egñt₎ Contzman Agstein, irem rechten vogte, sich ir morgengabe dar abe oͧch erzichen soͤlte zem nùnden male
von einem an dz ander und zem zechendn̄ male vˀschweren in min, des obgeschribnen richtˀs, hande, und ich es den̄e soͤlte enpfelhn̄ und infertigen ze hande des voˀgñt₎ Achatzius Esele,
hofmeister ze Kùngsfelt, anstat des obgñt₎ conventz ze Kùngsfelt und ir nachkomen. diss uffgebn̄, vˀzichūg beschach also muͤttwillenklich und unbetwungenlich von dem obgñt₎ her Hannman von Rinach und sundˀ vō dˀ obgñt₎ miner frowen, fro Ursulen, sinˀ elicher husfrowen, mit handn̄ des voˀgñt₎ Contzmans Agsteines, irem wissenthaftem vogte, zem nùndn̄ male von
einem an dz ander, darnach zem zechendn̄ male, do vˀschwuͤre si ir moˀgengab uff und ab den egñt₎ guͤotˀn ze got und den heiligen nach dˀ stat recht ze Brugg. darnach, do fertiget ich, obgeschribner richtˀ, diss gedingde und gemechte mit minˀ hand als eines richtˀs hande ze handn̄ und gewalt des obgeseit₎ hofmeistˀs anstat der obgeñtˀ miner
frowen ze Kùngsfelt und ir nachkomen und tett dz mit aller dˀ sicherheit, worten, werken und geberdn̄ nach der stat recht ze Brugg, so darzuͦ oͧch notdurftig was und
gehort und gericht und urteil voˀmals gebn̄ hatt, dz aber do nach minˀ urfrag einhellenklich uff den eide urteilet ward, dz diss gedingde und gemechte mit uffgebn̄, innemen
und infertigūge also beschechn̄ und vollfuoͤrt sige, dz es billich nun und hienach jemer ewenklich kraft, macht und handvesti habn̄ soͤlt und moͤcht, und sin die obgñt₎ vō Rinach und ir
erbn̄ māglen soͤltent nun und hienach angefert. der obgñt her Hānman von Rinach, frow Wursula, sin eliche husfrow, mit handn̄ des dikgenāt₎ ir vogtz, loptent fùr sich und alle ir erbn̄,
diser gabe und fertigūge recht weren ze sinde nach recht, wa, wenne und wie dik der obgñt convent Kùngsfelt des notdùrftig wirt und si darumb anruͤfftint in ir eignen kosten aͧn
geferde. hie bi warent in gericht gezùgen die bescheidnen Hartman Meigˀ, Heinrich Huͦber, Claͧs Negelli, Heinrich Sattler, Uͦlman Meisterli, Hans Vinsler, Contzman Meigˀ, burgˀ ze Brugge,
und andˀ erber lùten vil und gnuͦg. und des ze urkùnd hab ich, obgeschribnˀ richtˀ, von des gerichtes wegen min eigen ingesigel offenlich gehenkt an disen brief, won es oͧch also gericht
und urteil gebn̄ hat. und ich, obgñtˀ Hannman von Rinach, hab mir und minen erbn̄ oͧch ze vˀgicht aller voˀgeschribnˀ stuken und artikeln min eigen ingesigel offenlich gehenkt an disen briefe, hie
wider niemˀ ze tuͦnde, geistlich noch weltlich, noch schaffen getaͧn, heimlich noch offenlich, in dehein wise angeferde. und ze merˀ sicherheit hab ich, obgñtˀ Contzman Agstein, in vogtz wise fùr
die egedachten min frowen Ursulen umb dise sache min eigen ingesigel offenlich gehenkt an disen brief, doch mir und minen erbn̄ unschedlich. gebn̄ am nechsten mentag vor sant Jacobs
tage, des heiligen zwoͤlfbotten, do man zalt von xp̄i geburt tusent fierhundert und drù jare. ✳
schulth̄
Rinach
Agstein